10 เรื่องราวเกี่ยวกับแอนชิลี สก็อต-เคมมิส มิสยูนิเวิร์สไทยแลนด์คนล่าสุด

เสร็จสิ้นกันไปแล้ว สำหรับการประกวดเฟ้นหาสาวงามผู้ชิงตำแหน่งมิสยูนิเวิร์สไทยแลนด์ ผู้ที่จะเป็นสาวงามตัวแทนจากประเทศไทยเพื่อเข้าประกวดนางงามจักรวาล ที่จะจัดขึ้นในประเทศอิสราเอลในเดือนพฤศจิกายนนี้ และแม้ว่าสถานการณ์โควิดจะยังรุนแรงในประเทศไทย แต่ทีม TPN เจ้าของลิขสิทธิ์ของมิสยูนิเวิร์สไทยแลนด์ก็ได้จัดการประกวดได้อย่างยิ่งใหญ่ และสมศักดิ์ศรี โดยในปีนี้เจ้าของตำแหน่งมิสยูนิเวิร์สไทยแลนด์ได้แก่ แอนชิลี สก็อต-เคมมิส สาวลูกครึ่งไทย-ออสเตรเลีย ได้คว้าตำแหน่งไปครอง และในบทความวันนี้ พวกเราก็ได้มีเรื่องราวเกี่ยวกับเธอมาฝากกันค่ะ

1. ที่มาของชื่อแอนชิลี

ที่มาของชื่อแอนชิลีที่สะดุดหูนี้ ไม่ได้เพียงแต่ไพเราะเพียงเท่านั้น แต่ยังมีความหมายอีกด้วย คือคำว่าแอน ภาษาอังกฤษที่แปลว่าความสวยงาม และชิลีที่มาจากคำว่า อัญชลี ที่เป็นภาษาไทยแปลว่าการไหว้ โดยรวมกันแล้วชื่อของเธอก็คือ การไหว้ที่สวยงาม

2. ประวัติโดยคร่าวๆของเธอ

เธอมีอายุ 22 ปี เป็นลูกครึ่งไทย-ออสเตรเลีย โดยที่เธอเรียนจบชั้นไฮสกูลจากโรงเรียนนานาชาติ NIST ประเทศไทย ก่อนที่ จะไปเรียนต่อด้านสังคมมานุษยวิทยาที่มหาวิทยาลัยซิดนีย์ ประเทศออสเตรเลีย

3. เธอชอบเล่นกีฬา

สาวแอนชิลีเป็นคนที่ชื่นชอบในการเล่นกีฬาเป็นอย่างมาก และเธอก็ได้เล่นอย่างจริงจัง โดยในระดับไฮสกูล เธอเป็นถึงกัปตันทีมวอลเล่ย์บอลของโรงเรียน และยังเป็นกัปตันทีมของกีฬาซอฟต์บอลอีกด้วย ทำให้รูปร่างของเธอนั้นดูแข็งแรง  มาก ๆ

4. เธอเป็นนางแบบพลัสไซส์

เธอเป็นหนึ่งในนางแบบพลัสไซส์ โดยมีผลงานการถ่ายแบบให้กับยี่ห้อต่าง ๆ มาก่อน ก่อนที่จะเข้าร่วมการประกวดมิส ยูนิเวิร์สไทยแลนด์ครั้งนี้